alle dooft opde voirscrˀ bogarde wassenˀ half enˀ halfs deylen enˀ desgelix
de dachueˀn vanden leser half enˀ half betalen Behoudelic dat de wynne
alle dooft den lezer den montcost geven sal Ende soe wanneer dat
tvoirscrˀ ooft ter eerden liggen sal saelt de voirscrˀ fermerie doen
halen op hueˀn cost Itˀ sal de vorsˀ wynne den voirsˀ tˀmijn lanc
dueˀnde de huysinge houden vanden voirscrˀ hove op sijneˀ cost vanden
underster rijkelen nederweert Item sal deˀ voirscrˀ wynne jairlix
leveˀn sijneˀ tˀmijn lang dueˀnde vijf hondert cosbair walmeˀn om
de huysinge mede te decken enˀ alsmen die dˀ verdect sal de wynneˀ
den wercliedeˀ den montcost geve enˀ de vorsˀ meestˀssen sulleˀ de
dachueˀn betalen enˀ desgelix sal de selve wynne den werclieden
gheven den montcost oft geboirde datmen int voirsˀ hof behoifde
van ouden wercke gewracht te hebben het waeˀ van decken oft
van tyˀmeˀn enˀ die voirsˀ meestˀssen de dachueˀn Item wairt
datmen int voirsˀ hof behoifde van nyeuweˀ wercke gemaict te hebbeˀ
her waeˀ van tymen metsen oft andˀs dair af soude de wynne
ongelest bliven van montcoste enˀ dachueˀn Item sal de wynne
alle dacroeden enˀ teene diemen dair enich sins behoeveˀ sal mogeˀ
tot wat wercke dat zij moten crijgen en halen tsijnen laste Itˀ
sullen de voirsˀ meestˀssen enˀ wynne jairlix coepen sesshoudert
schoove roggen stroes dˀ af de meesterssen deen helicht enˀ de vorsˀ
wynne dander helicht betalen selen enˀ die voirsˀ wynne sal diel
halen op sijnen cost op een myle nae omgaens den vorsˀ hove
om mest dair af te maken enˀ dat mest metgaders den andeˀn mi
dat vandˀ vorsˀ goedeˀ comen sal sal de vorsˀ wynne jairlix opde
vorsˀ lande vueˀn tslants meesteˀ pˀfite Item sal de vorsˀ wynne
al desmen int vorsˀ hof sijneˀ tˀmijn lanc dueˀnde behoeveˀ sal
halen op sijneˀ cost het zij calc steene tymerhout enˀ alle andeˀ
behoifte datmen dair alsdan orboeˀn soude moigen Item sal de
vorsˀ wynne alle de vorsˀ lande lateˀ gelijc hijse aenveerdeˀ
sal Te weten den roggen art besaeyt de stortte enˀ brake eensˀ
omgedaen Item sal de voirsˀ wynne jairlix den vorsˀ tˀmijn lanc
dueˀnde alle de beemde wel enˀ loflic rolen vegen bevreeden ende
si